**Užsienietis atvyksta pagal stambaus projekto investicijų sutartį**

**(Investicijų įstatymo 15(5) str. 6 d.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**. Prašymas pildomas Lietuvos migracijos informacinėje sistemoje (MIGRIS).**

**Kol nėra MIGRIS įdiegtos galimybės užpildyti specialų užsieniečiui skirtą prašymą, reikia rinktis prašymą „Esu perkeliamas įmonės viduje kaip darbuotojas – stažuotojas“**;

** galiojantis kelionės dokumentas (pasas);**

** Ekonomikos ir inovacijų ministerijos patvirtinimas, kad užsienietis atvyksta į Lietuvos Respubliką dirbti pagal stambaus projekto investicijų sutartį.**

**Pagal stambaus projekto investicijų sutartį gali atvykti:**

* **darbuotojai, jeigu nėra išnaudotas stambaus projekto investicijų sutartyje nustatytas darbuotojų, kurie gali gauti leidimus laikinai gyventi šiuo pagrindu, skaičius;**
* **akcininkai, kuriam nuosavybės teise priklausančių akcijų nominalioji vertė yra ne mažesnė kaip 1/10 stambų projektą įgyvendinančio investuotojo įstatinio kapitalo vertės;**
* **stambų projektą įgyvendinančio investuotojo vadovas;**

** *kai užsienietis atvyksta kaip darbuotojas ir nėra išnaudotas stambaus projekto investicijų sutartyje nustatytas darbuotojų, kurie gali gauti leidimus laikinai gyventi šiuo pagrindu, skaičius*, stambų projektą įgyvendinantis investuojas per MIGRIS užpildo tarpininkavimo raštą ir užsienietis prašyme nurodo tarpininkavimo rašto numerį;**

**** [**dokumentas, patvirtinantis, kad užsienietis turi pakankamai lėšų ir (ar) gauna reguliarių pajamų**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**,** [**kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195) **(pvz., banko pažyma, darbo sutartis).\* Turimų pragyvenimo lėšų turi pakakti visam prašomo leidimo laikinai gyventi galiojimo laikotarpiui, o jeigu leidimas išduodamas ilgesniam nei vienerių metų terminui – bent vieneriems metams;**

***Jeigu tarpininkavimo rašte nurodyta, kad užsieniečio mėnesinė alga ne mažesnė negu 1 MMA, tai šio dokumento pateikti nereikia.***

** dokumentas, patvirtinantis, kad užsienietis turi gyvenamąją patalpą, kurioje ketina deklaruoti savo gyvenamąją vietą ir kurios gyvenamasis plotas, tenkantis kiekvienam pilnamečiam asmeniui, deklaravusiam joje gyvenamąją vietą, yra *ne mažesnis kaip 7 kvadratiniai metrai*:**

* **Lietuvos Respublikos notaro, Lietuvos Respublikos savivaldybės seniūnijos seniūno ar Migracijos departamento darbuotojo patvirtintas (*gyvenamosios patalpos savininkui ar bendraturčiui pasirašius įsipareigojimą suteikti tinkamą gyvenamąją patalpą Migracijos departamento darbuotojo akivaizdoje ir pateikus savo asmens tapatybę patvirtinantį dokumentą*) fizinio asmens įsipareigojimas suteikti užsieniečiui tinkamą gyvenamąją patalpą, kurioje jis deklaruos savo gyvenamąją vietą ir kuri atitiks nustatytus reikalavimus gyvenamajai patalpai, leidimo laikinai gyventi galiojimo laikotarpiu** **arba bent vieneriems metams; arba**
* **juridinio asmens vadovo parašu ir antspaudu, jeigu šis juridinis asmuo privalo turėti antspaudą, patvirtintas juridinio asmens įsipareigojimas suteikti užsieniečiui tinkamą gyvenamąją patalpą, kurioje jis deklaruos savo gyvenamąją vietą ir kuri atitiks nustatytus reikalavimus gyvenamajai patalpai, leidimo laikinai gyventi galiojimo laikotarpiu** **arba bent vieneriems metams;**

**Dokumento dėl tinkamos gyvenamosios vietos pateikti nereikia, *jeigu užsienietis turi gyvenamąją patalpą nuosavybės teise arba sudarė su fiziniu ar juridiniu asmeniu nuomos ar panaudos sutartį ne trumpesniam kaip leidimo laikinai gyventi galiojimo laikotarpiui*** ***arba bent vieneriems metams, kuri įregistruota VĮ Registrų centre (Nekilnojamo turto registre);***

**Dokumentą apie gyvenamąją vietą užsienietis gali pateikti savo pasirinkimu:**

* ***pildydamas prašymą MIGRIS;***
* ***atėjęs rezervuotu vizito laiku į Migracijos departamentą pateikti dokumentų ir biometrinių duomenų;***
* ***atsiimdamas leidimą laikinai gyventi.***

** *jeigu užsienietis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus,* *nebuvo teistas*: patvirtinimas, kad nebuvo teistas (patvirtinama pildant prašymą per MIGRIS);**

arba

** *jeigu užsienietis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus, buvo teistas*: šios (šių) užsienio valstybės (-ių) kompetentingos (-ų) institucijos (-ų) išduota (-os) galiojanti (-čios) pažyma (-os)**, **patvirtinanti(-čios), kad jis šioje (-iose) valstybėje (-ėse) buvo teistas, (teistumo pažyma)\*\*, kuri turi būti išduota ne anksčiau kaip prieš 6 mėnesius iki prašymo išduoti leidimą laikinai gyventi pateikimo dienos. Teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta;**

** sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba bent vienerius metus\*.**

**Sveikatos draudimo nereikia, jeigu už užsienietį mokamos (bus mokamos) privalomojo sveikatos draudimo įmokos.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu vizito laiku į Migracijos departamentą pateikti dokumentų ir biometrinių duomenų;**

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

Patikrinau, ar pateikti visi reikiami dokumentai dėl leidimo laikinai gyventi išdavimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\*Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma, sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateikti kita kalba surašytų šių dokumentų vertimai į anglų kalbą, patvirtinti vertimo iš vienos kalbos į kitą paliudijimo teisę turinčio asmens ar institucijos.**

**\*\*Teistumo pažyma, kurioje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:**

* **Ukrainoje, Rusijoje, Estijoje, Latvijoje ar Moldovoje;**
* **Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;**
* **užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.**